.

Laser News er Laserdiskens nyhedsbrev. Besøg os på www.laserdisken.dk. Kontakt os på mail@laserdisken.dk.
# Klik her for ugens tilbud - nu er der 300 nye titler!
# Senest tilføjet Laserdiskens hjemmeside
Forventes 11/11-24
Forventes 25/11-24
Forventes 25/11-24
Forventes 25/11-24
Forventes 25/11-24
Forventes 0/12-24
Forventes 10/12-24
Forventes 27/1-25
# Aktuelle nyheder på DVD - Klik på linket for flere nyheder
Birthday Girl (tysk omslag) |  |  | 159.00
Region 2 - udkom 1/11-2024
Nanna har inviteret sin datter Cille med på et krydstogt for at fejre hendes 18-års fødselsdag i håb om at genoprette deres forhold efter en udmattende skilsmisse. Men det, der skulle have været deres drømmerejse til Caribien, bliver hurtigt til et levende mareridt, da Cille bliver udsat for et overgreb. Hverken rederiet eller besætningen er interesserede i at hjælpe. Derfor er det udelukkende op til Nanna at finde gerningsmanden, før han forlader skibet 48 timer senere. Læs mere her.
Black Sunday (Mario Bava) |  |  | 129.00
Region 2 med danske tekster - udkom 28/10-2024 |
Denne italienske gyser fra 1960 af Mario Bava går for at være den bedste af instruktørens ofte meget stilfulde, omend blodige film. Oprindelig uddannet som filmfotograf fik Bava muligheden for at sidde i instruktørstolen på denne hans debutfilm, der er løst baseret på en historie af Nicolai Gogol. I 1700-tallets Moldavien henrettes den onde prinsesse og heks Asa (Barbara Steele), men genoplives uforvarende 200 år senere, fyldt med tanker om hævn. Læs mere her. |  |
Classified (Aaron Eckhart) |  |  | 99.00
Region 2 med danske tekster - udkom 28/10-2024
I to årtier har karrierelejemorderen Evan Shaw (Aaron Eckhart) fra CIA i al hemmelighed modtaget sine ordrer gennem de klassificerede annoncer i avisen. Da hans fremmedgjorte datter, en britisk M16-analytiker, opsøger ham, begynder han at sætte spørgsmålstegn ved alt. Datteren afslører, at hans chef, som skulle have sendt ham opgaverne, har været død i årevis, og at afdelingen faktisk blev lukket ned for længe siden. Læs mere her.
Ezra (Bobby Cannavale) |  |  | 99.00
Region 2 med danske tekster - udkom 28/10-2024 |
Skuespilleren Tony Goldwyn, som vi har elsket at hade siden Ghost, er faktisk en ret solid instruktør. Han står også bag denne film, Ezra, der følger stand-up-komikeren Max Bernal (Bobby Cannavale) og hans autistiske søn Ezra. Da Max og hans ekskone Jenna bliver tvunget til at træffe nogle svære beslutninger om deres søns fremtid, tager Max og Ezra på et roadtrip tværs over USA. Det viser sig at få stor indflydelse på begges liv. Læs mere her. |  |
Greedy People |  |  | 99.00
Region 2 med danske tekster - udkom 28/10-2024
I denne forskruede, sorte komedie med Lily James og Joseph Gordon-Levitt møder vi de excentriske indbyggere i en lille, malerisk øby. De står overfor et sensationelt mord og opdagelsen af en million dollars, som ligger ved siden af liget. Gennem en række tiltagende dårlige beslutninger plotter og planlægger de forskellige folk for at holde sig i live. Deres beslutninger vender det engang så fredfyldte samfund på hovedet, og antallet af døde begynder at stige. Læs mere her.
Harold and the Purple Crayon (Zachary Levi) |  |  | 149.00
Region 2 med dansk tale - udkom 28/10-2024 |
Inde i sin bog kan den eventyrlystne Harold (Zachary Levi fra Shazam!) vække alt til live blot ved at tegne det. Da han vokser op og tegner sig selv ud af bogens sider og ind i virkeligheden, opdager Harold, at han har enormt meget at lære. Når fantasiens uendelige skaberkraft falder i de forkerte hænder, kræver det både Harold og hans venners kreativitet at redde både den virkelige verden og hans egen. Læs mere her. |  |
Hatchet for the Honeymoon |  |  | 129.00
Region 2 med danske tekster - udkom 28/10-2024
Il rosso segno della follia er originaltitlen på denne blodige horror-film fra italienske Mario Bavas hånd. Hans mange præstationer i genren hører ikke just til blandt verdens store filmklassikere, men er dog kendte for at besidde en vis stil. Denne her handler om indehaveren af en forretning for brudeudstyr, som slår sine kvindelige kunder ihjel i håbet om at kunne slippe af med et indeklemt trauma fra sin ungdomstid. En dag kommer turen til konen. Læs mere her.
Le Premier Cercle (Inside Ring) |  |  | 99.00
Region 2 med danske tekster - udkom 28/10-2024 |
Milo Malakian (Jean Reno) er en armensk mafiaboss, der har etableret sig i Frankrig og styrer sin klan med jernhånd. Hans søn Anton (Gaspard Ulliel fra Hannibal Rising), er en outsider, der har fået nok af gangsterlivet og i al hemmelighed forsøger at sikre sig en vej ud af miljøet. Men Milo har andre planer: Et dristigt angreb på en pengetransport, som i høj grad involverer Anton. Snart ender far og søn i en uundgåelig konfrontation. Læs mere her. |  |
Lock, Stock & Two Smoking Barrels |  |  | 99.00
Region 2 med danske tekster - udkom 28/10-2024
Eddy, Tom, Soap og Bacon er fire engelske arbejdere med hver deres fidus. I et spil kort bliver Eddy snydt af storgangsteren "Hatchet Harry" og kommer ud i en gæld på £500.000. Én uge får Eddy til at skaffe pengene, ellers mister han og vennerne en finger hver dag. Men de fire venner får en idé. Ved et tilfælde kommer de i besiddelse af to gamle, slidte geværer, og snart er kliken klar til at tage kampen op med Hatchet Harry. På deres helt egen facon! Læs mere her.
Oxen: Season 1 (2-disc) |  |  | 299.00
Region 2 - udkom 28/10-2024 |
Da den højt dekorerede jægersoldat Niels Oxen (Jacob Lohmann) bliver falskt anklaget for narkobesiddelse, mister han alt og trækker sig tilbage til en isoleret tilværelse dybt inde i skoven. En række mørke og mystiske hændelser tvinger ham tilbage til civilisationen, da han pludselig står i en situation, hvor han både skal løse en krimigåde og rense sit eget navn. Første sæson er blot 6 episoder, men der er en sæson 2 på vej. Læs mere her. |  |
Pentathlon |  |  | 99.00
Region 2 med danske tekster - udkom 28/10-2024
Under stor dramatik hopper guldmedaljeindehaveren Erich Bogar af det østtyske hold i moderne femkamp under OL i 1984 og søger politisk asyl i USA. Han håber på et bedre liv væk fra de Stasi-agenter, der fulgte hvert skridt, han tog. Men det bliver ikke, som han havde tænkt sig. Flere år efter er det tidligere Stasi stadig på jagt efter Erich, selvom Berlinmuren er faldet, og selvom Øst- og Vesttyskland er blevet genforenet. De vil have deres hævn. Læs mere her.
Shattered (Tom Berenger) |  |  | 79.00
Region 2 med danske tekster - udkom 28/10-2024 |
Fængslende thriller om en mand, der overlever en alvorlig bilulykke og langsomt får mistanke om, at det var en fejl! Dan Merrick (Tom Berenger) vågner op på hospitalet og kan intet huske fra sit liv. Han kæmper for at få hukommelsen tilbage med hjælp fra både venner og fra sin kone, der alle prøver at genfortælle fortiden for ham. Men efterhånden som Merrick begynder at rekonstruere sin fortid, begynder han at få nogle mærkelige flashbacks. Læs mere her. |  |
Unicorns |  |  | 99.00
Region 2 med danske tekster - udkom 28/10-2024
En aften møder Luke en smuk og forførende kvinde, Aysha. Deres første kys er fuld af gnistrende og hed kemi, indtil Luke overraskende opdager, at Aysha ikke er den kvinde, han antog hende for, men en helt exceptionel og fortryllende drag queen. Først er Luke chokeret, men efterhånden som han lærer Aysha at kende, og mens de hver især kæmper med deres egne personlige problemer, indser de, at kærligheden ikke kan sættes i bås. Læs mere her.
Twisters |  |  | 179.00
Region 2 med danske tekster - udkom 22/10-2024 |
Så skal vi jage tornadoer igen! I spidsen for jagten har vi den unge meteorolog Kate Carter. For 5 år siden mistede Kate sine venner i en forfærdelig storm, og hun har vendt ryggen til stormjagten. Men så bliver hun lokket tilbage i felten takket være en ny opfindelse, der kan revolutionere advarselssystemerne. Hun møder den selvfede Youtube-stjerne Tyler Owens, der hurtigt må konstatere, at Kate er i kontakt med vejret på en måde, han kun kan drømme om. Læs mere her. |  |
(Pri)sons |  |  | 129.00
Region 2 med danske tekster - udkom 21/10-2024
Juha, der lige er blevet løsladt fra fængslet, får job som bouncer i en tophemmelig natklub i underverdenen. Den tjans viser sig at være meget hårdere end først antaget, da etablissementet bliver mål for en gruppe professionelle lejemordere. Det resulterer i et mildest talt overdrevet, blodsprøjtende voldsorgie, der vil chokere de fleste! (Pri)sons er en finsk actionthriller og er blevet beskrevet som den "mest voldelige film i Finland". Læs mere her.
Before Dawn (Levi Miller) |  |  | 149.00
Region 2 med danske tekster - udkom 21/10-2024 |
Before Dawn er baseret på autentiske krigsdagbøger og fortæller historien om en af Australiens største militære sejre i 1. verdenskrig. Efter at have forladt sin families fårefarm i den australske outback slutter en ung mand sig til sine landsmænd på den vestlige front i håb om at hjælpe med at fremskynde en afslutning på den blodige konflikt. Men som krigen skrider frem, tvinges han til at kæmpe med skyttegravskrigens brutale realiteter. Læs mere her. |  |
Blue Steel (Jamie Lee Curtis) |  |  | 99.00
Region 2 med danske tekster - udkom 21/10-2024
Da den nybagte politibetjent Megan Turner dræber en bevæbnet røver på sin første opgave, begynder en psykotisk senemorder at jage hende. Et mord af gangen bevæger han sig tættere og tættere på hende. For hvert mord dedikerer han en kugle til den unge Megan. Vil Megan finde morderen, før det går galt? Og vil hun opklare, hvorfor han bruger samme våben som den røver, hun oprindeligt slog ihjel? Kathryn Bigelow (The Hurt Locker) har instrueret. Læs mere her.
Bønderne (Kamila Urzedowska) |  |  | 99.00
Region 2 med danske tekster - udkom 21/10-2024 |
Polens officielle bidrag til Oscar-kategorien Bedste Internationale Spillefilm, fra skaberne af Loving Vincent. Jagna Paczesiówna er en ung kvinde, der er fast besluttet på at gå sine egne veje i en polsk landsby i slutningen af 1800-tallet. En kogekedel fuld af sladder og evige fejder, der kun bliver holdt sammen af farverige traditioner og et dybt rodfæstet patriarkat. Alle scenerne i filmen er optaget på et kamera og derefter malet. Filmen består af 80.000 malerier! Læs mere her. |  |
Den røde ø |  |  | 149.00
Region 2 med danske tekster - udkom 21/10-2024
I starten af 70ernes Madagaskar oplever 10-årige Thomas den franske kolonialismes sidste krampetrækninger. Han bor med sin familie på en af de franske militærbaser i udlandet. Som ivrig læser af tegneserien Fantômette inspireres han til at kaste et nysgerrigt og undersøgende blik på sine omgivelser. Gradvist får han brudt igennem overfladen på det umiddelbart bekymringsfrie liv som udlands-franskmand, og hans øjne åbnes langsomt for en anden virkelighed. Læs mere her.
Indochine |  |  | 99.00
Region 2 med danske tekster - udkom 21/10-2024 |
Det franske Indokina år 1930. Den smukke, elegante gummiplantage-ejer Eliane (Catherine Deneuve) har aldrig ladet nogen mænd elske sig. Al sin kærlighed har hun givet til sin bedårende adoptivdatter Camille, men så ankommer en fransk søofficer, der vender op og ned på de to kvinders liv. Begge kvinder bliver sanseløst forelsket, og da Eliane indser, at hun er chanceløs, sørger hun for, at han bliver deporteret til Tankin-øerne - langt, langt borte. Læs mere her. |  |
Kill Guard |  |  | 99.00
Region 2 med danske tekster - udkom 21/10-2024
En gruppe unge aktivister bestemmer sig for at lave en politisk manifestation for klimaet ved at vandalisere et supermarked. Tingene går dog ikke efter planen, da de ikke kan komme ud af butikken og i stedet bliver udsat for en sindsforstyrret sikkerhedsvagt med en passion for jagt. Natten fyldes med vold og terror, og teenagerne må bruge alle midler for at slippe levende derfra. Fra instruktørteamet, der stod bag den fremragende Summer of 84. Læs mere her.
Last Stop in Yuma County, The |  |  | 129.00
Region 2 med danske tekster - udkom 21/10-2024 |
En omrejsende sælger gør stop ved en benzintank midt i Yuma County i Arizona. Tanken er desværre løbet tør for benzin, så sælgeren bliver nødt til at vente i den nærliggende diner. Snart ankommer andre benzintørstige gæster til dineren, blandt andet to skumle folk, der viser sig at være bankrøvere på flugt! Situationen udvikler sig til et intenst gidseldrama, der bliver mere og mere intenst, jo flere strandede folk, der dukker op i dineren! Læs mere her. |  |
Murphy's War |  |  | 99.00
Region 2 med danske tekster - udkom 21/10-2024
I de sidste dage af 2. verdenskrig bliver skibet RNMS Mount Kyle sænket af en tysk ubåd. Den eneste overlevende er den benhårde cockney sømand Murphy (Peter O'Toole), der skyller i land ved Orinoco-flodens bred. De lokale forsøger at overbevise Murphy om at holde lav profil, men han er besat af tanken om hævn. Han vil sænke den skyldige ubåd, koste hvad det vil! Da han får fingrene i en gammel, larmende vandflyver, ser han sin chance! Læs mere her.
Tótem |  |  | 159.00
Region 2 med danske tekster - udkom 21/10-2024 |
Tótem er en film, der svømmer over af liv, selvom døden lurer i kulissen. 7-årige Sol tilbringer dagen i sin bedstefars livlige hus i Mexico City, hvor familien på lettere kaotisk vis planlægger et surprise party for hendes kræftsyge far. Som dagen går på hæld, går det op for Sol, at hendes liv snart vil ændre sig radikalt. Tótem er en hjertevarm og overmåde gribende familiehistorie suverænt orkestreret af Lila Avilés, der har hjemtaget adskillige priser for værket. Læs mere her. |  |
Valdes Jul - Skovens Vogter (3-disc) |  |  | 199.00
Region 2 - udkom 21/10-2024
Valde glæder sig til endnu en jul på Egebjerggård, hvor han bor med sin familie. Men Valdes glæde smuldrer, da han finder ud af, at hans mor og morfar har valgt at sætte gården til salg. Valde sætter sig for at finde ud af, hvorfor hans mor ikke vil blive boende på gården, og det bringer ham på sporet af en familiehemmelighed, der har forbindelse til et stykke gammel skov, som Valde og hans lillesøster Rita altid har fået at vide, var forbudt at lege i. Læs mere her.
# Kommer i nærmeste fremtid - Klik på linket for flere nyheder
Cirkusrevyen 2024 |  |  | 179.00
Region 2 - forventes 4/11-2024
Cirkusrevyen serverer igen i 2024 satire, parodier og show med højt tempo, skarpe tekster og smuk musik. Cirkusrevy-debutanten Silas Holst laver en blændende parodi på Dronning Mary, der forsøger at hjælpe Kong Frederik med at huske sit valgsprog. Merete Mærkedahls parodi på statsminister Mette Frederiksen fortryller endnu engang teltet, og Niels Olsen står i spidsen for en vuggevise med sandheden om verdens problemer. Læs mere her.
Club Zero |  |  | 159.00
Region 2 med danske tekster - forventes 4/11-2024 |
Sundhed og "wellness" eksperten Novak (Mia Wasikowska) bliver hyret til at undervise på en lille privatskole. Her underviser hun en lille gruppe elever i, hvordan de kan være mere bevidste om, hvad de spiser. Uden særlig meget støtte fra de voksne i deres liv begynder eleverne at eksperimentere med Novaks ideer. Hun virker sød og venlig, og tilsyneladende ved hun, hvad hun taler om, så der er ingen der opdager, at der er noget HELT galt i denne situation! Læs mere her. |  |
Crown, The: The Complete Series (24-disc) |  |  | 1399.00
Region 2 med danske tekster - forventes 4/11-2024
Dette drama handler om de begivenheder, der var med til at forme anden halvdel af det 20. århundrede under dronning Elizabeth II's regeringstid. Da den unge Elizabeth bliver dronning, må hun håndtere store politiske og personlige udfordringer, som ofte giver flere konflikter, end hun havde drømt om. Claire Foy vandt en Golden Globe for sit portræt af Elizabeth II, og John Lithgow vandt en Emmy for sin rolle som Winston Churchill. Læs mere her.
Damaged (Samuel L. Jackson) |  |  | 99.00
Region 2 med danske tekster - forventes 4/11-2024 |
Samuel L. Jackson er den fordrukne Chicago-politimand Dan. Gianni Capaldi er den engelske politimand Inspector Glen, der pludselig står med en seriemordersag i hænderne. Det starter, da en ung kvinde bliver fundet myrdet, hendes lig er parteret og arrangeret som et kors. Det scenarie minder Dan om en gammel uopklaret sag. Han tager til England for at hjælpe med efterforskningen. Han får nærmest dårligt sat en fod på jorden, før det næste lig dukker op! Læs mere her. |  |
Deadpool & Wolverine |  |  | 149.00
Region 2 med danske tekster - forventes 4/11-2024
Ryan Reynolds er igen tilbage som Deadpool! Den fanden-i-voldske, hurtigtalende Superperson (vi kan vist ikke helt kalde ham en helt), der altid er klar til at lave ballade. Ballade er jo fint nok, men da Deadpool pludselig befinder sig midt i en kamp, hvor hele verdens skæbne står på spil, bliver han nødt til at indhente hjælp. Fra en meget modvillig Wolverine! Hugh Jackman er naturligvis igen tilbage som mutanten med metalkløerne. Læs mere her.
Deadpool: 3-Movie Collection |  |  | 379.00
Region 2 med danske tekster - forventes 4/11-2024 |
Verdens bedste person, Ryan Reynolds, er den fanden-i-voldske, flabede, altid sjove "superhelt", Deadpool. Først går han på jagt efter mutanten Ajax, der vansirede ham. Derefter må han beskytte en ung artsfælle med superkræfter mod den brutale og tidsrejsende Cable. Og i den tredje film slår han sig sammen med den talentløse og umorsomme Hugh Jackman, der endnu en gang har snydt studiebosserne og fået tilranet sig en stor check i rollen som Wolverine. Læs mere her. |  |
Earthquake Underground |  |  | 99.00
Region 2 med danske tekster - forventes 4/11-2024
Lod-budget firmaet The Asylum er tilbage med endnu en katastrofefilm. Denne gang følger vi en lille gruppe folk, der bliver fanget i Armada Hotellet under et jordskælv. Men situationen er del mere usædvanlig, end man skulle tro. Hele hotellet er nemlig sunket i jorden takket være skælvet. De overlevende skal ikke kæmpe sig ud af en faldefærdig bygning, der truer med at styrte sammen, de skal kæmpe sig flere hundrede meter OP for at komme i sikkerhed! Læs mere her.
Hr. Blake og palæet i Bretagne |  |  | 99.00
Region 2 med danske tekster - forventes 4/11-2024 |
Da Mr. Blake ankommer til herregården Domaine de Beauviller, er godset, ejeren og de ansatte i en lige så dårlig stand, som han selv er. Mr. Blake er blot tjekket ind på dette hjemlige logi for at samle tankerne, mens alle de andre kæmper med at tackle deres egne, personlige problemer. Denne meget britiske gæsts ankomst får alle til at vågne op til livet igen og ansporer dem til at arbejde sammen om at restaurere godset og genoprette stedets tidligere skønhed. Læs mere her. |  |
Longlegs |  |  | 179.00
Region 2 med danske tekster - forventes 4/11-2024
Siden 1966 har FBI forgæves forsøgt at finde seriemorderen Longlegs, der med jævne mellemrum slagter hele familier på brutal vis uden at efterlade det mindste spor. Den unge agent Lee Harker, der har udvist visse clairvoyante evner, bliver tilkaldt for at hjælpe med sagen. Hendes involvering kommer til at sende efterforskningen i en dramatisk ny retning. Nicolas Cage leverer en af sine mest mindeværdige præstationer som den modbydelige Longlegs. Læs mere her.
Sacrifice, A (Eric Bana) |  |  | 99.00
Region 2 med danske tekster - forventes 4/11-2024 |
Eric Bana spiller Ben Monroe, en amerikansk socialpsykolog, der efterforsker en lokal sekt i Berlin, som er forbundet med en række foruroligende begivenheder. Imens Ben fordyber sig i sit arbejde, bliver hans rebelske teenagedatter, Mazzy (Sadie Sink), venner med en mystisk dreng, der introducerer hende til byens undergrundsfestscene. Da deres to verdener kommer på kollisionskurs, indleder Ben en kamp mod tiden for at redde sin datter. Læs mere her. |  |
Day of the Jackal, The |  |  | 59.00
Region 2 med danske tekster - forventes 5/11-2024
The Day of the Jackal, der er baseret på Frederick Forsyths succesroman om politiske intriger og sammensværgelser, beskriver den iskolde, elegante engelske snigmorder, der bliver hyret af den franske terrororganisation til at dræbe general Charles de Gaulle. Dræberen, hvis navn og udseende er ukendt, kendes kun under kodenavnet Sjakalen (Edward Fox), og han bevæger sig ubarmhjertigt frem mod sit mål, hvis død vil ryste verden. Læs mere her.
Rooster Cogburn |  |  | 59.00
Region 2 med danske tekster - forventes 5/11-2024 |
I denne western, som er en opfølger til True Grit, hvori John Wayne vandt sin første og eneste Oscar som bedste skuespiller, møder vi igen den whiskydrikkende sheriff med klap for øjet. Katharine Hepburn er hans medspiller som den snerpede Eula Goodnight, der slår sig sammen med revolvermanden for at hævne sin fars død. Mens de forfølger de lovløse, opstå der sød musik mellem den barske ordensmand og den skaldede pastors datter. Læs mere her. |  |
Bates Motel: The Complete Series (15-disc) |  |  | 349.00
Region 2 med danske tekster - forventes 7/11-2024
Da teenageren Norman Bates finder sin far død, køber han sammen med sin mor, Norma, et motel og flytter til White Pine Bay i deres søgen efter et nyt liv. De opdager snart, at den idylliske kystby dækker over livsfarlige hemmeligheder. I en situation, hvor de kun har hinanden at stole fuldt og helt på, opbygger de to et yderst besynderligt forhold. Denne boks samler hele serien, i alt 5 sæsoner, 50 episoder. Læs mere her.
Las Vegas: The Complete Series (28-disc) |  |  | 499.00
Region 2 med danske tekster - forventes 7/11-2024 |
Las Vegas, byen der aldrig sover! Hjemsted for det storslåede Montecito Resort & Casino, byens bedste spillebule, styret med hård hånd af ex-CIA-agenten, Ed Deline (James Caan). Sammen med sin unge protegé, Danny McCoy, forsøger han at forhindre, at diverse fuskere og tyveknægte får held med at stikke af med kassen. Et job, der ikke bliver gjort nemmere af, at de ansatte også har brug for at blive taget hårdt i nakken af og til. Læs mere her. |  |
Mørkeland |  |  | 179.00
Region 2 - forventes 8/11-2024
20 år efter Kongekabale kommer denne opfølger, Mørkeland. En ny fortælling om Ulrik Torp. Ulrik er ved et tilfælde nu tilbage på sin tidligere arbejdsplads Dagbladet, hvor hans gamle kollega og nu chefredaktør Henrik Moll beder ham om at dække et mord på en ung fuldmægtig, der arbejdede i Indenrigsministeriet. Langsomt, men sikkert fører sagen Torp i nettet på en politisk sammensværgelse, der truer selve fundamentet for vores samfund. Læs mere her.
10 liv |  |  | 99.00
Region 2 med dansk tale - forventes 11/11-2024 |
Den forkælede og egoistiske kat Hektor tager livet lidt for givet, efter at han reddes af Rose, en godhjertet og passioneret studerende. Da han mister sit niende liv, melder skæbnen sig på banen for at sende ham ud på en transformerende rejse. Hektor tildeles ni nye liv, og alt er godt. Eller vent! Intet er tæt på at være godt, for vores lidt for tykke ven må leve sine nytildelte liv under helt andre former, end han har været vant til. Læs mere her. |  |
Arcadian |  |  | 99.00
Region 2 med danske tekster - forventes 11/11-2024
Paul flygter fra storbyen ud på landet sammen med sine to små drenge, mens verden overtages af en dødbringende invasion. Det var 15 år siden. De to drenge, Joseph og Thomas, er blevet teenagere, og den lille familie bor på et svært befæstet landsted for at kunne være i sikkerhed for den dødbringende trussel udefra. En aften går det galt. Thomas kommer ikke hjem som planlagt, og Paul må bryde alle regler for at tage ud i natten og finde sin søn. Læs mere her.
Christmas Fumble, A |  |  | 99.00
Region 2 med danske tekster - forventes 11/11-2024 |
Nicole Barnes får den vanskeligste opgave i sin karriere, da hun bliver bedt om at håndtere en skandale om den tidligere fodboldspiller og TV-vært Jordan Davies, hvis kontrakt ikke vil blive fornyet på grund af en forseelse i hans collegetid. Nicole undlader dog at afsløre, at hun og Jordan engang kom sammen. For at gøre sagen værre bliver Nicoles anstrengelser hele tiden undermineret af Jordans overfladiske forlovede. Læs mere her. |  |
Christmas Open House, A |  |  | 99.00
Region 2 med danske tekster - forventes 11/11-2024
Katie Stevens (fra Faking It og The Bold Type) spiller Melissa Norwood, en ejendomsmægler i Atlanta, som skal renovere og sælge sin mors hus. Hun ender med at måtte udføre denne opgave sammen med sin ungdomskæreste David (Victor Rasuk fra Fifty Shades of Grey). Jo nærmere julen kommer, jo mere tager spændingerne til, men samtidig opstår der også romantiske følelser mellem Melissa og David. Læs mere her.
Star Trek Discovery: The Complete Series (26-disc) |  |  | 1099.00
Region 2 med danske tekster - forventes 11/11-2024 |
Michael Burnham er et menneske, der er vokset op som Vulcan. Hendes iskolde analytiske tilgang til verden resulterer i et utilgiveligt mytteri, der ender med at forårsage en dødbringende konfrontation med Klingon-imperiet. Herefter bliver Michael dømt til livstidsfængsel. Seks måneder senere reddes hun fra fangehullet af Kaptajn Gabriel Lorca fra rumskibet Discovery, idet han får Michael til at slutte sig til hans besætning. Læs mere her. |  |
## Ugens tilbud (spar 50 kr)
|  | The Dark Crystal For tusind år siden herskede der fred på planeten. En gigantisk krystal spredte lys og godhed med sine magiske kræfter fra de tre sole, men så ramte katastrofen. Krystallen sprang og mistede sit lys... Læs mere her
| 29 kr
## Ugens klassiker
|  | Manden der tænkte ting Hjernekirurgen Max Holst (Preben Neergaard) har det perfekte liv: Han er ved godt helbred, han har en strålende karriere og en smuk forlovet (Lotte Tarp), der forguder ham. En dag bliver han... Læs mere her
| 79 kr
## Ugens Special Edition
|  | Longlegs Siden 1966 har FBI forgæves forsøgt at finde seriemorderen Longlegs, der med jævne mellemrum slagter hele familier på brutal vis uden at efterlade det mindste spor. Den unge agent Lee... Læs mere her
| 179 kr
## Laserdisken anbefaler
|  | Oxen: Season 1 (2-disc) Da den højt dekorerede jægersoldat Niels Oxen (Jacob Lohmann) bliver falskt anklaget for narkobesiddelse, mister han alt og trækker sig tilbage til en isoleret tilværelse dybt inde i skoven... Læs mere her
| 299 kr
Laserdisken Prinsensgade 38 9000 Aalborg | Tlf. 98132222 mail@laserdisken.dk Laserdisken på Facebook
Klik her for at afbestille abonnement på Laser News